 Mgbọ ogbunigwe awụnyego aja na garrị nobodo Boston, na Steeti Massachusetts, na mba Amerịka. Nụbọchị Mọndee, ụwa niile gbakọtara na Boston maka asọmụmpi ọsọ onye mere ike ya, nke a kpọrọ Boston marathon, nolu bekee.  Ndị omekome jere lie mgbọ ogbunigwe abụọ nogige ebe e mere maka ịkwụsị ọsọ. Ogbunigwe ahụ gbawara nebe elekere abụọ nke ehihe na Boston were chụjuo ndị mmadụ ọhịa nụzọ. Mgbe anwụrụ ọkụ gafechara, a chọpụtara mmadụ atọ nwụrụ anwụ, gụnyere otu obere nnwa a na-akpọ Martin, onye ndị mmadụ daara abalị na Boston ụnyahụ.Kemgbe Mọndee ahụ, ndị uwe ojii na ndị FBI na-agbakeri ala na-achọ onye nyụrụ ụdịrị nsị a nigbudu ahịa. Ụnyahụ, ha gosiputere photo okpokoro ite igwe na nkirika akpa ojii e jiri rọchi nsị egbe mgbọ ogbunigwe ahụ.Mmadụ 3 nwụrụ anwụ, ebe mmadụ 176 merụrụ ahụ. Ndị dibịa bekee nụlọ ọgwụ Boston kwuru na ha hụrụ ụdị mmerụ ahụ dị iche iche, ma ndị e bere ụkwụ, ma ndị e bere aka.Ndị uwe ojii na ndị FBI kpọrọ oku ka onye ọ bụna matara, mọ bụ, hụrụ onye merụrụ ala a mee ka ha mata. Ha kpọrọ ndị niile setere photo mọ bụ ihe nkiri vidio zitere ha ya.Taa bụ Nwenezdee, ndị uwe ojii kwuru na, site nihe vidio ndị rutere ha aka, ha ahụtagorị mgbe otu nwoke dọwara akpa ebe ahụ ogbunigwe ahụ gbawara, kama na ha achọpụtabeghị onye ọ bụ. 